વર્જિનિયાઃ ભારતીય અમેરિકન આઇટી પ્રોફેશનલ પ્રણવ દેસાઈએ આ મહિને યુનાઇટેડ નેશન્સમાં વિકલાંગતા ધરાવતા નાગરિકો માટે પોતાની નવી ફોન એપ દર્શાવી હતી. આ ફોન એપ જનજાગૃતિ સર્જવામાં મદદરૂપ થશે અને સરકારી સત્તાવાળાઓ, ઇજનેરો, ઉદ્યોગજગતના સમુદાયને પ્રેરિત કરશે અને વિકલાંગતા ધરાવતા નાગરિકો માટે સમાનતા અને જીવનની ગુણવત્તા સુધારણાની ખાતરી આપશે. ભારતીય અમેરિકી આઇટી પ્રોફેશનલ પ્રણવ દેસાઈએ તાજેતરમાં 14મી જૂને યુનાઇટેડ નેશન્સમાં હાજરી આપી હતી અને પોતે બનાવેલી મોબાઇલ એપ દર્શાવી હતી. આ મોબાઇલ એપમાં દિવ્યાંગોને અન્ય નાગરિકો જેટલા જ સમાન હકો આપવા માટે સરકારી સત્તાધીશો, ઇજનેરો, ઉદ્યોગજગતના અગ્રણીઓને અનુરોધ કરવામાં આવ્યો છે.